CELEX: 62017TN0099
Language: hr
Date: 2017-02-16 00:00:00
Title: Predmet T-99/17: Tužba podnesena 16. veljače 2017. – Eutelsat protiv GSA

8.5.2017   
            
            
               HR
            
            
               Službeni list Europske unije
            
            
               C 144/48
            
         Tužba podnesena 16. veljače 2017. – Eutelsat protiv GSA
   (Predmet T-99/17)
   (2017/C 144/67)
   Jezik postupka: engleski
   
      Stranke
   
   
      Tužitelj: Eutelsat SA (Paris, Francuska) (zastupnik: L. de la Brosse, odvjetnik)
   
      Tuženik: Agencija za europske globalne navigacijske satelitske sustave (GSA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom;
            
         
               —
            
            
               usvoji zahtjev za istražne mjere koji je istaknuo tužitelj;
            
         
               —
            
            
               poništi (i) Odluku GSA-a o odbijanju tužiteljeve „najbolje i konačne ponude” („BAFO”) koja se odnosi na poziv na nadmetanje br. GSA/CD/14/14 – „Pružatelj usluge Galileo”, a koja je dostavljena 29. studenoga 2016., i (ii) Odluku o dodjeli ugovora za upravljanje i održavanje sustavom Galileo drugom ponuditelju;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe devet tužbenih razloga.
   
               1.
            
            
               Prvi tužbeni razlog, koji se temelji na tome da je prvorazvrstani ponuditelj izmijenio svoju ponudu za vrijeme postupka u suprotnosti s (i) specifikacijom za nadmetanje i (ii) načelom jednakog postupanja prema ponuditeljima.
            
         
               2.
            
            
               Drugi tužbeni razlog, koji se temelji na tome da je za vrijeme postupka GSA izmijenio sadržaj financijskih kriterija za odabir ponuda.
            
         
               3.
            
            
               Treći tužbeni razlog, koji se temelji na tome da metoda koju je GSA koristio za kriterije rangiranja prema cijeni nije omogućila odabir ekonomski najpovoljnije ponude.
            
         
               4.
            
            
               Četvrti tužbeni razlog, koji se temelji na tome da odbor za ocjenjivanje nije bio sastavljen u skladu s pravilima i da ne može biti zajamčena njegova nepristranost.
            
         
               5.
            
            
               Peti tužbeni razlog, koji se temelji na tome da je prvorazvrstani ponuditelj podnio izuzetno nisku ponudu.
            
         
               6.
            
            
               Šesti tužbeni razlog, koji se temelji na povredi pravila transparentnosti i jednakog postupanja prema kandidatima te postojanju prednosti koja je u suprotnosti s pravilima o sukobu interesa.
            
         
               7.
            
            
               Sedmi tužbeni razlog, koji se temelji na tome da je GSA počinio brojne pogreške koje se odnose na kvalitativne kriterije za dodjelu.
            
         
               8.
            
            
               Osmi tužbeni razlog, koji se temelji na tome da je GSA zanemario svoju obvezu dostatnog obrazlaganja pobijanih odluka.
            
         
               9.
            
            
               Deveti tužbeni razlog, koji se temelji na tome da je vrijednost ugovora puno niža od ukupne vrijednosti navedene u obavijesti o dodjeli ugovora koju je objavio GSA i BAFO-om Eutelsata.